|  |  |  |
| --- | --- | --- |
| ที่ มท ๐๘20.2/ |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐3๐๐ |

# ตุลาคม 2564

# เรื่อง แบบรายงานการดำเนินการขององค์กรปกครองส่วนท้องถิ่นในการบริหารจัดการขยะติดเชื้อ ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

# เรียน ผู้ว่าราชการจังหวัด ทุกจังหวัด

# อ้างถึง หนังสือกรมส่งเสริมการปกครองท้องถิ่น ด่วนที่สุด ที่ 0820.2/ว 2277 ลงวันที่ 5 ตุลาคม 2564

ตามที่กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครอง  
ส่วนท้องถิ่นในพื้นที่ดำเนินการตามแนวทางการแก้ไขปัญหาการจัดการมูลฝอยติดเชื้อในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยจัดเก็บและกำจัดมูลฝอยติดเชื้อให้ถูกต้องตามกฎหมาย กฎ ระเบียบ ประกาศ คำแนะนำ ที่กำหนดสำหรับสถานที่กำจัดมูลฝอยติดเชื้อ ซึ่งกระทรวงสาธารณสุขได้ปรับปรุง ประกาศกระทรวงสาธารณสุข เรื่อง วิธีการกำจัดมูลฝอยด้วยวิธีอื่น พ.ศ. 2564 เพื่อให้โรงงานกำจัด  
ของเสียเฉพาะที่กำจัดโดยกระบวนการเผา โรงงานที่ประกอบกิจการผลิตไฟฟ้าจากขยะชุมชน ขยะอุตสาหกรรมหรือแบบผสมผสาน ทั้งแบบเผาตรง และใช้เชื้อเพลิง RDF (Refuse Derived Fuel) และโรงงานที่ประกอบกิจการ  
ผลิตปูนซีเมนต์ มาสนับสนุนการจัดการมูลฝอยติดเชื้อให้มีประสิทธิภาพเพิ่มขึ้นเป็นการชั่วคราว นั้น

กรมส่งเสริมการปกครองท้องถิ่น ได้จัดทำแบบรายงานผลการดำเนินการขององค์กรปกครองส่วนท้องถิ่นในการบริหารจัดการขยะติดเชื้อในสถานการณ์การแพร่ระบาดของโรคติดเชื้อไวรัสโคโรนา 2019   
(COVID-19) ผ่านระบบ Google forms เสร็จเรียบร้อยแล้ว ดังนั้น เพื่อให้มีข้อมูลผลการดำเนินการในการบริหารจัดการขยะติดเชื้อที่เป็นปัจจุบัน สอดคล้องกับ็นโยบายรัฐบาลและข้อสั่งการของนายกรัฐมนตรี จึงขอความร่วมมือจังหวัดดำเนินการบันทึกข้อมูลผลการดำเนินการขององค์กรปกครองส่วนท้องถิ่นในภาพรวมของจังหวัด ผ่านระบบรายงานฯ ให้แล้วเสร็จภายในวันที่ 10 ของทุกเดือน รายละเอียดปรากฏตาม QR code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

ระบบรายงานฯ

กองสิ่งแวดล้อมท้องถิ่น

ผอ.กง.สว. ................................

หน.ฝ. .......................................

จนท. .......................................

ผอ.กง.สว. ................................

หน.ฝ. .......................................

จนท. .......................................

กลุ่มงานสิ่งแวดล้อม

โทรศัพท์ ๐ ๒๒๔๑ ๙๐๐๐ ต่อ ๒11๒ โทรสาร ๐ ๒๒๔๑ 2066